Portal: Film

***The Invitation*** er en amerikansk thriller fra 2022, regissert av Jessica M. Thompson etter et manus skrevet av Blair Butler. Hovedrollene spilles av Nathalie Emmanuel og Thomas Doherty. Filmen hadde premiere i USA den 26. august 2022, og ble utgitt av Sony Pictures Releasing.

Handling
--------

I New York City lever artisten Evelyn «Evie» Jackson som frilanser for en cateringvirksomhet sammen med bestevenninnen Grace. Når Evie tar en DNA-test oppdager hun at hun har en fjern fetter i England, som heter Oliver Alexander. Hun møter Oliver, som forteller henne om skandalen til oldemoren hennes, Emmaline, som fikk et hemmelig barn i et utenomekteskapelig forhold. Han inviterer henne til et bryllup som snart skal arrangeres i England. Evie ankommer deretter Whitby, hvor hun møter Walter De Ville og fru Swift, en mangeårig hushjelp ved familiens herregård. Hun møter også resten av familien hans og brudepikene, den vennlige Lucy og den nedlatende Viktoria. Men Evie begynner etter hvert å legge merke til en rekke urovekkende hendelser under oppholdet sitt. Hun ser Emmaline henge seg fra trappen, mens tjenestepiker blir angrepet av en skyggefull figur.

De Ville begynner å flørte med Evie, og de har sex. Under en middag forventer Evie å endelig få møte brudeparet. Istedenfor kunngjør De Ville at han og Evie snart skal gifte seg. Men hovmesteren, Mr. Field, skjærer over strupen på en hushjelp og heller blodet hennes i en bolle. De Ville, Lucy og Viktoria blir alle avslørt for å være vampyrer som begynner å drikke hushjelpens blod. Det viser seg at Evies forfedre var en av de tre familier som i flere århundrer har tilbudt hver sin kvinne å bli De Villes kone, i bytte mot beskyttelse og velstand. Emmaline var opprinnelig ment å være De Villes tredje brud, men hun begikk heller selvmord på grunn av sin skyldfølelse etter å ha drept mennesker. Familien hadde deretter problemer med å finne en annen passende kvinne, frem til de fant Evie. Viktoria låser Evie inne i en kiste, men hun blir snart frigjort av fru Swift, som deretter blir myrdet av Field. Evie forsøker å komme seg unna og ber et eldre ektepar, som viser seg å være Jonathan og Mina Harker, om hjelp. Men hun blir slått bevisstløs, fordi de arbeider for De Ville. Evie våkner igjen rett før bryllupet til De Ville skal arrangeres, og hun må forsøke å komme seg unna alle vampyrene før det er for sent.

Rolleliste
----------

* Nathalie Emmanuel som Evie
* Thomas Doherty som De Ville
* Stephanie Corneliussen som Viktoria
* Alana Boden som Lucy
* Hugh Skinner som Oliver
* Sean Pertwee som Renfield
* Courtney Taylor som Grace
* Tian Chaudhry som Diya, en hushjelp

Referanser
----------

1. 1 2 3 4 5 6 7 8 9 10 11 12 13 14 15 16 17 18  Jean David Blanc (på fr), *AlloCiné*, Allociné film-ID 259594, Wikidata Q31165,
2. ↑  «Le Bal de L'enfer». *CNC-filmsertifiseringsdatabase* **(fransk)**. Besøkt 15. april 2023.
3. ↑   CNC-filmsertifiseringsdatabase, «Le Bal de L'enfer», verkets språk fransk, besøkt 15. april 2023[Hentet fra Wikidata]
4. ↑   AlloCiné, Allociné film-ID 259594, besøkt 6. august 2022[Hentet fra Wikidata]
5. ↑   Terjesztésre kerülő filmalkotások és artfilmek nyilvántartása, besøkt 1. september 2022[Hentet fra Wikidata]

Eksterne lenker
---------------

* (en) *The Invitation* på Internet Movie Database Rediger på Wikidata

* (no) *The Invitation* hos Filmfront Rediger på Wikidata

* (da) *The Invitation* i Danmark Nationale Filminstitut Rediger på Wikidata

* (en) *The Invitation* på AllMovie Rediger på Wikidata

* (fr) *The Invitation* på Allociné Rediger på Wikidata

* (en) *The Invitation* på Rotten Tomatoes Rediger på Wikidata

* (en) *The Invitation* på Metacritic Rediger på Wikidata